b'\n_START_ARTICLE_\nAlvar\n_START_PARAGRAPH_\nAlvar  eller alvarmark er en type biotop, et biologisk milj\xc3\xb8 i et slettelandskep p\xc3\xa5 fjell av kalkstein med tynt jordlag. Marka er ofte oversv\xc3\xb8mt p\xc3\xa5 v\xc3\xa5ren, og midtsommer er det gjerne t\xc3\xb8rke, og dette setter sitt preg p\xc3\xa5 vegetasjon og dyreliv. Lav og mose er vanlig, mens det er sparsomt med tr\xc3\xa6r og busker. Alvar-landskap forekommer i Nord-Europa p\xc3\xa5 begge sider av \xc3\x98stersj\xc3\xb8en og rundt de store sj\xc3\xb8ene i Nord-Amerika.\n_START_SECTION_\nBegrepet Alvar\n_START_PARAGRAPH_\nBegrepet "alvar" har referanse til denne type biotoper i Skandinavia. Det st\xc3\xb8rste alvaret i Europa ligger p\xc3\xa5 den svenske \xc3\xb8ya \xc3\x96land og kalles Stora alvaret. Her har jordsmonnet de fleste steder sv\xc3\xa6rt begrenset tykkelse, bare 0.5 til 2.0 centimeter. I stor grad ligger kalksteinfjellet helt bart . Alvar-landskapet p\xc3\xa5 \xc3\x96land er vernet som UNESCO Verdensarv._NEWLINE_Det er andre, mer lokale navn, for tilsvarende landformer. P\xc3\xa5 engelsk brukes for eksempel pavement barren, selv om dette begrepet ogs\xc3\xa5 er brukt for tilsvarende landformer basert p\xc3\xa5 sandstein. I Storbritannia kalles slike landformer limestone pavement og tynt dekket kalkstein er kjent som calcareous grassland.\n_START_SECTION_\n\xc3\x98kosystemet\n_START_PARAGRAPH_\nDet prim\xc3\xa6re i alvar-landskapet er det tynne jordlaget. Flom og t\xc3\xb8rke er viktige begrensende faktorer som forhindrer mange arter fra \xc3\xa5 vokse, mens  brann og beiting ofte er medvirkende faktorer. P\xc3\xa5 begge sider av \xc3\x98stersj\xc3\xb8en brukes alvar-landskapet ofte til beiteomr\xc3\xa5der, mens i Nord-Amerika kan hyppige branner hindre utbredelse av skog. Alvar-landskapet kan inndeles i ulike type lokaliteter bl.a. etter jorddybde. Mer krevende arter etablerer seg der jorda er dypere, mens andre fordrives til mindre produktive omr\xc3\xa5der. Sprekker i kalksteinen gir helt spesielle habitater som er beskyttet mot beitedyr, og her kan det etableres vokseomr\xc3\xa5der for sjeldne bregner som Pellaea atropurpurea.  _NEWLINE_Alvar-landskap utgj\xc3\xb8r en liten andel av Jordens landbaserte \xc3\xb8kosystemer. I alt er det bare om lag 112 km2 i Great Lakes-bassenget, og mange av disse er sterkt p\xc3\xa5virket av landbruk og annen menneskelig virksomhet. Mer enn halvparten av alt gjenv\xc3\xa6rende alvar-areal er i Ontario. Det finnes mindre omr\xc3\xa5der i New York, Michigan, Ohio, Wisconsin og Quebec.'